# Ventuèjol

Ventuèjol o melhor Ventuege (Venteuges en francés) z-es una comuna gevaudanesa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Ventuege :
| Chasèlas | Pébrac | Charraix |
| Deja | | Cubèl |
| La Becèira | | Saug |

## Toponimia

Las atestacions ancianas son, per luòc:
Ventuege: Ecclesia de Ventoiol en 1298, Ventueiol en 1320, Parochia S. Johannis de Ventuejol en 1377, Venthoiolium en 1458, Eccl. paroch. b. Johannis Ventologii en 1466, Ventueghol en 1471, Ventalogium en 1527, Venteughol en 1574, Venteujou en 1618, Ventuejols (non datat).
La vocala tonica èra [ɔ] al sègle XIII, passèt a [yɛ], puèi a [œ] (amb benlèu d'episòdis en [jyɛ]), davant las evolucions recentas. La consonanta finala ''-l'' se desarticulèt a l'entorn de 1500 e ''-o'' ([-u]) pòsttonic vengut final poguèt pas longtemps se prononciar perqué l'auvernhat refusa certanas vocalas finalas pòsttonicas coma [-u] e [-i] (un exemple curiós es que i a a ''Valuèjol'' una ''Place du Griff'', ont i a una fònt bastida : ''Griff'' representa ''grífol'') . Se mudèt regularament en [-ə]. Ne resulta que a la rigor la finala ''-ol'' pòt demorar dins la grafia; ''-l-'' intervocalica, alterada en una [-r-] guturala, es conservada dins la grafia. Se i a pas de prononciacion mens evolucionada, [ben'tœʒə] se pòt representar en ''Ventòjol ( o ''Ventòge'' ?).
La prononciacion es [ben'tœʒə], a La Clausa, comuna de Gresas, e [ben'tœdzə] a Cubèl.
La sola grafia rasonablament fonologica e etimologica es Ventuege, e non *Venteuge o *Venteuja (Venteuje en nòrma bonaudiana).
Segon Dauzat e Rostaing, Ventuege ven del gallic vindos, « blanc », mas pòt èsser un nom de persona, e de ialo, « champ, talhadís ». Segon Xavier Delamarre, l'etime de Ventuege z-es benleu ueneto-ialon, « lo vialatge de Venetos », nom atestat; una autra solucion es *uentā-iālon, « talhadís sacrificial » (uentā, « luòc de sacrificis »).
Lo Mainial (fr. Le Ménial) : Mansus del Mayniel en 1327, Lo Meynial en 1477, Maynillium en 1539, Le Maynial-Golfier en 1574, Le Meinial en 1888.

## Istòria

En 1789, Ventuege dependiá de la província e lo bailiatge de Gevaudan. Sa gleisa parochala, diocèsi de Mende e archipreirat de Saug, èra delh vocable de Sant Joan; l'abadessa de las Chasas presentava a la cura.

## Administracion

Lista dels cònsols successius :
| Periòde | Periòde | Identitat | Etiqueta |
| 2020 | (2026) | Michel Aubazac | |
| març de 2008 | 2020 | Christian Vidal | sense etiqueta |
| març de 2001 | 2008 | André Gibert | divèrs dreita |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Saug; es ara del canton de Gorges de l'Allier-Gévaudan (en francés), donc de las Gòrjas de l'Alèir-Gevaudan.

## Demografia

modificar « persona »  v · d · m 
Evolucion demografica Populacion comunala actuala (2013): 354, totala: 370 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 100 | 450 | 987 | 1 027 | 1 114 | 1 139 | 1 116 | 1 149 | 1 157 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 150 | 1 214 | 1 211 | 1 190 | 1 175 | 1 124 | 1 168 | 1 152 | 1 132 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 136 | 1 118 | 1 068 | 976 | 953 | 905 | 857 | 807 | 689 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 729 | 663 | 569 | 540 | 468 | 380 | 370 | 368 | 366 379 |
| 2009 | 2010 |
| 369 381 | 366 378 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 343 abitants e la densitat èra de 8,72 ab/km².

## Ligams extèrnes

* Ventuege sobelh site de l'Insee

## Nòtas

* ↑ De l'article de Wikipèdia francesa. Fòrça probable mas de verificar.
* 1 2 «Dictionnaire topographique de la France».
* ↑ enquèsta Sivadon, setembre de 2019
* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Ventuèjol».
* ↑ Fazent chamï tra paï , Chemin faisant à travers pays Recueil de textes Auvergne médiane Limagnes du sud, Brivadois, Haut-Allier. Pour l'épreuve facultative de langue régionale (auvergnat au baccalauréat, Académie de Clermont-Ferrand, Clermont-Ferrand, Centre régional de documentation pédagogique d'Auvergne (CRDP), p. 36
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 699, a Vandeuil
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 262, 310 e 371
* ↑ https://dicotopo.cths.fr/places/P55627253
* Portal de Lengadòc